Velkommen til B.T.'s morgen-orientering. Her giver vi dig et overblik over, hvilke nyheder der er tikket ind fra ind- og udland, mens du har sovet.

Klaus Riskær Pedersen vil føre valgkamp i hele landet

Klaus Riskær Pedersens parti agter at stille op i samtlige storkredse. Det vil han offentliggøre på et pressemøde tirsdag klokken 11.00, bekræfter han over for DR. Mandag stod det klart, at Klaus Riskær Pedersen har indsamlet de 20.109 nødvendige vælgererklæringer.

Læs mere her

Delstater danner fælles front mod Trumps nødretstilstand

16 amerikanske delstater vil forsøge at få en domstol til at omgøre præsident Donald Trumps beslutning om at indføre nødretstilstand. Californiens justitsminister mener, at præsidenten 'misbruger' sin magt.

Læs mere her

16 amerikanske delstater danner fælles front mod præsident Donald Trumps beslutning om nødretstilstand, skriver nyhedsbureauet Reuters. Her ses Trump 18. februar under et besøg på 'Florida International University' i Miami, Florida. (Arkivfoto) Foto: KEVIN LAMARQUE Vis mere 16 amerikanske delstater danner fælles front mod præsident Donald Trumps beslutning om nødretstilstand, skriver nyhedsbureauet Reuters. Her ses Trump 18. februar under et besøg på 'Florida International University' i Miami, Florida. (Arkivfoto) Foto: KEVIN LAMARQUE

Trump opfordrer generaler til at vælte Venezuelas Maduro

USA's præsident, Donald Trump, håber på en fredelig magtoverdragelse i Venezuela, men siger at "alle muligheder er på bordet". Samtidig opfordrer han Venezuelas militær til at skifte side og støtte oppositionen.

Læs mere her

Donald Trump opfordrer i en tale mandag Venezuelas befolkning til at vende ryggen til den ødelæggende socialisme, der har efterladt landet på kanten af økonomisk ruin. Foto: KEVIN LAMARQUE Vis mere Donald Trump opfordrer i en tale mandag Venezuelas befolkning til at vende ryggen til den ødelæggende socialisme, der har efterladt landet på kanten af økonomisk ruin. Foto: KEVIN LAMARQUE

Huawei har flere gange brudt dansk lov om ulovlig arbejdskraft

Tre gange har dansk politi fanget den kinesiske teknologigigant Huawei i at bryde dansk lovgivning ved at bruge illegale arbejdere i Danmark, skriver Politiken. I 2015 medførte det bøder, og selskabet lovede bod og bedring.

Læs mere her

Frygt for kinesisk kontrol og spionage har de seneste måneder skabt uro om Huawei og firmaets samarbejde med teleselskabet TDC i Danmark. (Arkivfoto) Foto: WOLFGANG RATTAY Vis mere Frygt for kinesisk kontrol og spionage har de seneste måneder skabt uro om Huawei og firmaets samarbejde med teleselskabet TDC i Danmark. (Arkivfoto) Foto: WOLFGANG RATTAY

Medie: USA's omstridte vicejustitsminister vil trække sig

USA's vicejustitsminister, Rod Rosenstein, trækker sig fra sin post i midten af marts. Det siger kilder i justitsministeriet til CNN. Rosenstein blev udpeget i januar 2017 og kom i fokus, da daværende justitsminister Jeff Sessions erklærede sig inhabil i Rusland-undersøgelsen.



Kina fyrer op under Cubas eksport af cigarer

Cubas salg af landets legendariske cigarer satte i 2018 rekord, oplyser tobaksfirmaet Habanos. Omsætningen steg med syv procent til 537 millioner dollar, og fremgangen skyldes især stor vækst i Kina.

Læs mere her

Cigarer har været forbundet med Cuba, lige siden Christoffer Columbus i 1492 for første gang sejlede til den caribiske ø og så indfødte ryge sammenrullede tobaksblade. (Arkivfoto) Foto: YAMIL LAGE Vis mere Cigarer har været forbundet med Cuba, lige siden Christoffer Columbus i 1492 for første gang sejlede til den caribiske ø og så indfødte ryge sammenrullede tobaksblade. (Arkivfoto) Foto: YAMIL LAGE

Politikere gør klar til forhandlinger om sundhedsreform

Forud for forhandlingerne om en reform af sundhedsvæsenet har socialminister Mai Mercado (K) valgt at trække 64 sociale handicapinstitutioner ud af kabalen for at sikre fremtidige tilbud til personer med særlige handicap og behov. Det skriver Jyllands-Posten.

Læs mere her

Socialminister Mai Mercado (K) vil sikre, at et nyt sundhedsudspil ikke kommer til at betyde færre tilbud til handicappede i fremtiden. (Arkivfoto) Foto: Mads Claus Rasmussen Vis mere Socialminister Mai Mercado (K) vil sikre, at et nyt sundhedsudspil ikke kommer til at betyde færre tilbud til handicappede i fremtiden. (Arkivfoto) Foto: Mads Claus Rasmussen

Folkene bag ny klimakampagne vil presse politikere

Med inspiration fra Tyskland og Australien vil en ny borgerdrevet klimakampagne mobilisere 100.000 danskere online i et forsøg på at presse politikerne i kampen for klima, natur og miljø. Det skriver Politiken.

Læs mere her